А Масленіца тым часам працягвала свае забавы. У гульнёвых праграмах, прадстаўленых на любы густ і ўзрост, а тут табе і снежныя бітвы, і зімовы боўлінг, і гонкі на мётлах для малых, пацехі скамарохаў, пеўневыя баі і, вядома ж, такі недасягальны стоўб з загадкавым прызам на самым версе для дарослых. Хоць не такі ўжо ён аказаўся для некаторых — самых смелых і адважных — і недасягальны. Былі б толькі жаданне і спрыт! А іх у тых, хто прыйшоў задобрыць зіму, было з лішкам.